stanford-oval/wikipedia huggingface dataset:
בובי פיש
הערות שוליים

↑  בובי פיש נפצע באירוע NXT
↑  ארגון ה-WWE במסכת שחרורי מתאבקים כמו ברונסון ריד, ליאון ראף, בובי פיש, מרסדס מרטינז ועוד
↑  פיש חתם על חוזה ב-AEW
| אלופי הזוגות של NXT |
| --- | --- | --- |
| 2010 | בריטיש אמבישן (אדריאן נוויל ואוליבר גריי) • משפחת וויאט (לוק הארפר ואריק רואן) • אדריאן נוויל וקורי גרייבס • האסנשיין (קונור וויקטור) • הלוצ'ה דרגונס (קאליסטו וסין קארה) • בלייק ומרפי (וסלי בלייק ובאדי מרפי) • הוודוילנס (איידן אינגליש וסיימון גוטץ') • הריבייבל (דאש ויילדר וסקוט דוסון) • אמריקן אלפא (צ'אד גייבל וג'ייסון ג'ורדן) • DIY# (ג'וני גרגאנו ותומאסו צ'אמפה) • The Authors of Pain (אקאם ורזאר) • Sanity (אריק יאנג ואלכסנדר וולף) • The Undisputed Era (אדם קול/רודריק סטרונג, בובי פיש וקייל אוריילי) • מאסטש מאונטיין (טיילר בייט וטרנט סבן) • The Undisputed Era (קייל אוריילי ורודריק סטרונג) • War Raiders/Viking Raiders (הנסון/איבר ורואו/אריק) • הסטריט פרופיטס (אנג'לו דוקינס ומונטז פורד) • The Undisputed Era (בובי פיש וקייל אוריילי) |  |
| 2020 | The BroserWeights (מאט רידל ופיט דאן) • אימפריום (פביאן אייכנר ומרסל ברטל) • בריזנגו (פאנדנגו וטיילר בריז) • דני בורץ' ואוני לורקאן • MSK (נאש קרטר ווס לי) • פריטי דדלי (אלטון פרינס וקיט וילסון) • האחים קריד (ברוטוס קריד וג'וליוס קריד) • הניו דיי (קופי קינגסטון ואקסבייר וודס) • Gallus (מארק קופי ווולפגנג) • טוני דיאנג'לו וצ'נינג "סטאקס" לורנצו • Chase U (אנדרה צ'ייס ודוק הדסון) • ברון ברייקר וברון קורבין • ניית'ן פרייזר ואקסיום (נוכחיים) |  |
| אלופי הטלוויזיה של ROH |
| --- | --- | --- |
| 2010 | אדי אדוארדס • כריסטופר דניאלס • אל ג'נריקו • ג'יי לית'ל • רודריק סטרונג • אדם קול • מאט טייבן • תומאסו צ'אמפה • טומוהירו אישי • בובי פיש • ויל אוספריי • מרטי סקורל • קושידה • קני קינג • סילאס יאנג • פאנישמנט מרטינז • ג'ף קוב • שיין טיילור • דרגון לי |  |
| 2020 | טרייסי ויליאמס • טוני דפן • דלטון קאסל • רת' טייטוס • מינורו סוזוקי • סמואה ג'ו • קייל פלטשר (נוכחי) |  |
צמד reDRagon: פיש (מימין) ואוריילי בארגון ROH בחודש אפריל 2013
ארמדיל ארוך-אף דרומי

| ארמדיל ארוך-אף דרומי |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
על־סדרה:: דלשינאים
סדרה:: ארמדילאים
משפחה:: טטויים
סוג:: טטו
מין:: ארמדיל ארוך-אף דרומי
שם מדעי
 Dasypus hybridus ‏דמארה, 1804
תחום תפוצה


ארמדיל ארוך-אף דרומי (שם מדעי: Dasypus hybridus) הוא זן של ארמדיל דרום אמריקאי מהסוג טטו. הוא חי בארגנטינה, בברזיל, בפרגוואי ובאורוגוואי. צבעו אפור-חום, אורכו 25-50 סנטימטר ומשקלו 1.5-2 קילוגרם. יש לו שריון להגנה מפני טורפים הבנוי משבע טבעות. הוא חי במחילות שאותן הוא חופר בעצמו. הוא ניזון בעיקר מחסרי חוליות, אך לעיתים אוכל גם ירקות, קליפות עץ ושורשים.
הערות שוליים

↑  ארמדיל ארוך-אף דרומי באתר הרשימה האדומה של IUCN
ערך זה הוא קצרמרבנושא יונקים ובנושא אמריקה הדרומית. אתם מוזמנים לתרום לוויקיפדיה ו.
בול הכנסה

בול הכנסה עות'מאני מ-1918
בול הכנסה מתקופת המנדט על ארץ ישראל
בול דואר סודאני שהפך לבול הכנסה עבור דרכונים
בולי הכנסה על חפיסות סיגריות
בול הכנסה (בטורקית: Damga Pulu) הוא מדבקה בעלת ערך, המופקת ונמכרת על ידי השלטונות הלאומיים או המקומיים ומשמשת או שימשה בארצות רבות כאמצעי להוכחת תשלום מיסים או אגרות. השיטה הופעלה לראשונה באימפריה העות'מאנית ב-1694.
רוכשי בולי ההכנסה הדביקו אותם לחפצים החייבים במס, חוזים, תעודות, חפיסות סיגריות וכדומה ולאחר מכן נפסלו הבולים על ידי מחיקתם בדיו או בטוש או בחותמת או על ידי קריעתם או ניקוב הבול, כדי למנוע תלישתם ועשיית שימוש חוזר.
בולי הכנסה שימשו גם אספנים, אך לאחר הופעת בולי הדואר והתרבותם, בולי ההכנסה הוצאו, אחרי מלחמת העולם הראשונה, מתוך הקטלוגים, לכן אספנים רבים פסלו אותם לצורכי איסוף. בדרך כלל הייתה הבדלה חדה בין בולי דואר ובולי הכנסה, אך במדינות מסוימות היו גם "בולי דואר והכנסה", בולים ששימשו גם לדואר וגם כבולי הכנסה.
ראו גם

דואר
מס בולים
בול דואר
אריאן אדמי

אריאן אדמי (נולד ב-29 במאי 1991) הוא כדורגלן קרואטיה ומקדוני המשחק בעמדת הקיצוני בקבוצת בייג'ינג גואואן.
קריירת מועדונים

אדמי נולד בשיבניק להורים ממוצא אלבני שהתגוררו קודם לכך במקדוניה הצפונית. הוא התחיל לשחק ב"שיבניק" וקודם להרכב הראשון של המועדון בשנת 2007. בשנת 2010 אדמי עבר לדינמו זאגרב. כבר באותה שנה הוא שיחק בליגת האלופות. בעונת 2011/12 הוא שיחק בהשאלה בלוקומוטיבה זאגרב.
בשנת 2015 אדמי נכשל בבדיקת סמים לאחר משחק ליגת האלופות נגד ארסנל. הוא קיבל השהייה ל-4 שנים שקוצרה לשנתיים. אדמי חזר לשחק בשנת 2017 ואף קודם לקפטן של הקבוצה. בשנת 2020 הוא הפך לכדורגלן המעוטר של הקבוצה עם 17 תארים. בדצמבר 2020 הוא עשה את הופעתו ה-77 במפעלים אירופיים במדי דינמו זאגרב.
קריירה בינלאומית

בצעירותו אדמי היה חלק מהנבחרת הצעירה של קרואטיה. המשחק הראשון שלו במדי הנבחרת היה בשנת 2008.
בשנת 2013 הוא זומן למשחק ידידות של נבחרת קרואטיה נגד קוריאה הדרומית. בשנת 2014 לא נכלל בסגל הנבחרת למונדיאל 2014. בעקבות כך הוא סיכם עם נבחרת מקדוניה הצפונית על הצטרפותו. זמן קצר לאחר זומן לנבחרת קרואטיה אך לא היה מוכן לשנות את ההבטחתו לאלבניה. בשנת 2014 הוא שיחק עבור הנבחרת במשחקי מוקדמות יורו 2016. בשנת 2019 הוא כבש שער נגד נבחרת ישראל במשחק שהסתיים ב-1:1.
בשנת 2020 היה שותף להעפלת הנבחרת ליורו 2020.
חיים אישיים

אריאן אדמי נולד בשיבניק למשפחה אלבנית-מקדונית אשר הגיעה לעיר אחרי מלחמת העולם הראשונה. הוא בן דודו של הכדורגלן אלבני אגים איברהימי. בשנת 2020 נולדה לו בת.
תארים

הגביע הקרואטי: סגנות, 2009/10
אליפות סלובניה: 2010/2011, 2011/2012,2012/2013,2013/2014,2014/2015, 2015/2016, 2017/2018, 2018/2019, 2019/2020, 2020/2021
הגביע הקרואטי: 2010/2011, 2011/2012, 2014/2015, 2015/2016,2017/2018, 2021/2021,
הסופר קאפ הקרואטי: 2010, 2013, 2019
קבוצת הלאיפות ביורו עד גיל 19 (2010)
כדורגלן השנה בקרואטיה: 2015, 2018, 2020, 2021
הערות שוליים

↑  שחקן דינמו זאגרב נכשל בבדיקת סמים, באתר ynet, 7 באוקטובר 2015
↑  "Ademi's doping ban cut to two years". BBC Sport (באנגלית בריטית). נבדק ב-2022-04-16.
↑  משחק ישראל -מקדוניה הצפונית
ארנולד וילסון

| --- | --- |

לוטננט קולונל סר ארנולד וילסון
 לידה:  18 ביולי 1884 קליפטון, ליד בריסטול, בריטניה בריטניה
 נהרג:  31 במאי 1940 (בגיל 55) דנקרק, צרפת צרפת
 מקום קבורה:  Eringhem churchyard 
 מדינה:  הראג' הבריטי 
 השכלה:  מכללת קליפטון 
 השתייכות:  הצבא הבריטי הצבא הבריטי צבא הודו הבריטית חיל האוויר המלכותי חיל האוויר המלכותי
 דרגה:   לוטננט קולונל
 פעולות ומבצעים
 מלחמת העולם הראשונה (המערכה במסופוטמיה)  מלחמת העולם השנייה (מבצע דינמו)
 עיטורים
   אות השירות המצוין DSO   מסדר האימפריה ההודית KCIE   מסדר כוכב הודו CSI   מסדר מיכאל הקדוש וג'ורג' הקדושCMG
 
סר ארנולד טלבוט וילסון (Arnold Talbot Wilson; ‏18 ביולי 1884 – 31 במאי 1940) היה קצין הממשל האזרחי הבריטי בעיראק במלחמת העולם הראשונה והנציב העליון בפועל של המנדט הבריטי על מסופוטמיה. נהרג כחבר הפרלמנט הבריטי במהלך מלחמת העולם השנייה והיה חבר הפרלמנט השלישי שנהרג במלחמה זו.
קריירה צבאית

נולד בקליפטון, ליד בריסטול שבאנגליה. אביו היה ראש בית הספר הפנימייתי קליפטון קולג'. התגייס לצבא הודו הבריטית ב-1903 לאחר שסיים בהצטינות את לימודיו באקדמיה הצבאית המלכותית בסנדהרסט. ב-1904 הוצב באהוואז שבפרס בדרגת לוטננט, כמפקד כוח משמר. ב-1907 הועבר לתפקיד של קצין ממשל אזרחי במפרץ הפרסי ובין 1908 ל-1911 היה נציג הממשל הבריטי בח'וראמשהר.
ב-1915 התמנה לסגנו של פרסי קוקס (אנ') במסגרת העברת הכוחות הבריטיים לאזור בצרה, כהכנה לכיבוש עיראק. לאחר כיבוש בגדד היה וילסון לראש המנהל האזרחי של עיראק בדרגת קפטן (וילסון העדיף לקרוא לאזור בשמו הערבי "עיראק" ולא בשם בו כינוהו הבריטים והאירופאים בכלל, "מסופוטמיה"). וילסון הבין את המשימה שלפניו, ניהול מאוזן של אזור שהיה קרוע בין מוסלמים סונים, שיעים, כורדים, פרסים, נוצרים מכתות שונות ויהודים.
ב-1919 נשלח על ידי המשרד לענייני הודו יחד עם גרטרוד בל לועידת השלום בפריז על מנת לשרטט את גבולות המנדט.
במאי 1920, מיד לאחר הכרזת המנדט הבריטי על מסופוטמיה בוועידת סן רמו פרצו מהומות, אותן דיכא וילסון בהצלחה באמצעות כוחות צבא הודו הכפופים לו והצליח להחזיר את השקט לאזור עד אוקטובר. בפעולות האלימות נהרגו 2,300 חיילים בריטים וכ-8,400 ערבים מקומיים. הקושי בדיכוי המרד נבע מכך שהפרלמנט הבריטי לא העריך נכונה את גודל האיום ולא תקצב משלוח תגבורת, רק עקב לחץ שהפעיל וינסטון צ'רצ'יל תוקצבה הגדלת הכוח הבריטי באזור. למורת רוחו של וילסון, הפכו הבריטים במסגרת ההסכם האנגלו-עיראקי (1922) את עיראק למונרכיה תלויה ולא המשיכו לשלוט בה שלטון ישיר. הוא זוכה באות אבירות מסדר מיכאל הקדוש וג'ורג' הקדוש ושוחרר. לאחר שחרורו הצטרף לחברת הנפט האנגלו-פרסית כמנהל פעילותה במזרח התיכון.
חבר פרלמנט ומלחמת העולם השנייה

ב-8 ביוני 1933 נבחר בבחירות הביניים לפרלמנט הבריטי כנציג מחוז היצ'ין
(Hitchin) שבצפון הרטפורדשייר. דעותיו נטו לפשיזם. הוא העריץ את שלטון פרנקו בספרד ואת שלטונו של מוסוליני באיטליה. עם זאת, עם פרוץ מלחמת העולם השנייה התנדב לחיל האוויר המלכותי כמפציץ אווירי, בעודו מכהן כחבר פרלמנט. ב-31 במאי 1940 התרסק מטוס הוויקרס ולינגטון שלו ליד דנקרק. על תפקודו זכה במדליית המלחמה הבריטית
ספריו

The Persian Gulf, 1928
S.W. Persia: Letters and Diary of a Young Political Officer 1907–1914, 1941
לקריאה נוספת

ג'יימס באר, קו בחול, תל אביב, 2016, עמ' 118–130
הערות שוליים

↑  ג'יימס באר, קו בחול, הוצאת מודן, 2016, עמ' 127
↑  בבחירות הכלליות לפרלמנט של הממלכה המאוחדת בנובמבר 1935 נבחר שוב במחוז היצ'ין.
↑  המדליה של וילסון בפרלמנט הבריטי
| --- | --- |
בקרת זהויות :  NLI: 987007305783105171  PLWABN: 9810591099505606  BIBSYS: 90375274  BnF: cb13609928n (data)  CWGC: 2276532  GND: 132823500  ISNI: 0000 0001 1051 6332  LCCN: n80034057  NKC: vse20191044515  NLG: 244326  NTA: 071468285  SNAC: w6kf755j  SUDOC: 080794610  Trove: 1014507  VcBA: 495/268065  VIAF: 32172057   WorldCat (עם VIAF): 32172057
ארמדיל ארוך-אף שעיר

ארמדיל ארוך-אף שעיר (שם מדעי: Dasypus pilosus) הוא מין של ארמדיל מהסוג טטו. הוא אנדמי לפרו. הוא חי ביערות טרופיים לחים הרריים. האיום העיקרי עליו הוא איבוד סביבת מחיה.
הערות שוליים

↑  ארמדיל ארוך-אף שעיר באתר הרשימה האדומה של IUCN
ערך זה הוא קצרמרבנושא יונקים. אתם מוזמנים לתרום לוויקיפדיה ו.
אריאנה, נסיכת הולנד

אריאנה וילהלמינה מקסימה אינס (בהולנדית: Ariane Wilhelmina Máxima Ines; נולדה ב-10 באפריל 2007) היא נסיכת הולנד. בתם השלישית של וילם-אלכסנדר, מלך הולנד ומקסימה, מלכת הולנד, והשלישית בסדר הירושה לכתר ממלכת ארצות השפלה.
חיים

הנסיכה אריאנה נולדה ב-10 באפריל 2007 בשעה 15.45 (שעון מקומי), בבית החולים ברונובו שבהאג, הולנד. בבית חולים זה נולדו גם שתי אחיותיה. ראש ממשלת הולנד יאן פיטר בלקנאנדה בירך את הלידה, ולמחרת הופיע אביה בטלוויזיה ההולנדית אוחז את התינוקת. אביה רשם את לידתה ב-13 באפריל בבניין העירייה הישן בהאג. הנסיכה אריאנה היא בת של וילם-אלכסנדר, מלך הולנד ומקסימה, מלכת הולנד. מצד אביה היא נצר לשושלת אורנג'-נסאו ונכדה לביאטריקס, מלכת הולנד. מוצאה של אמה הוא מארגנטינה. ב-20 באוקטובר הוטבלה לנצרות בכנסייה בהאג, תוך שימוש במי נהר הירדן מארץ ישראל. בין סנדקיה נמנה גיום, נסיך הכתר של לוקסמבורג. זמן קצר לאחר לידתה היא אושפזה בגלל דלקת ריאות, ושוחררה כעבור כמה ימים.
אריאנה היא בתם השלישית של המלך והמלכה. יש לה שתי אחיות גדולות: קתרינה אמליה ואלכסיה. קתרינה אמליה היא יורשת הכתר הנוכחית. אריאנה מתגוררת בטירה מלכותית הממוקמת בעיירה במערב הולנד ביחד עם הוריה ואחיותיה. הנסיכה דוברת הולנדית, אנגלית וקצת ספרדית. היא מתעניינת בנגינה בפסנתר, בלט, שחייה וג'ודו.
שם

הוריה רצו שכל בנותיהם יקראו בשמות המתחילים באות A, והשם "אריאנה" מצא חן בעיניהם. היא קרויה גם "וילהלמינה" - על שם וילהלמינה, מלכת הולנד, "מקסימה" - על שם אמה, ו"אינס" על שם אחותה הצעירה של אמה.
הערות שוליים

↑  עמוד הפייסבוק המשותף של שלושת הנסיכות
| --- | --- |
בקרת זהויות :  NTA: 393741486  VIAF: 317185218   WorldCat (עם VIAF): 317185218
ארמדיל ארוך-אף יאנוסי

| ארמדיל ארוך-אף יאנוסי |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
על־סדרה:: דלשינאים
סדרה:: ארמדילאים
משפחה:: טטויים
סוג:: טטו
מין:: ארמדיל ארוך-אף יאנוסי
שם מדעי
 Dasypus sabanicola ‏Mondolfi, 1968
תחום תפוצה


ארמדיל ארוך-אף יאנוסי (שם מדעי: Dasypus sabanicola) הוא סוג של ארמדיל דרום אמריקאי שאנדמי לקולומביה וונצואלה. הוא קרוב מאוד לארמדיל טאטו וארמדיל ארוך-אף גדול. הוא חי באזורים של אבן-גיר והוא ניזון מפרוקי-רגליים וחסרי חוליות אחרים. אין לו הרבה שיער וכשהוא מגיע לאורך של 60 סנטימטר ומשקל של 9.5 קילוגרם.
הערות שוליים

↑  ארמדיל ארוך-אף יאנוסי באתר הרשימה האדומה של IUCN
ערך זה הוא קצרמרבנושא יונקים. אתם מוזמנים לתרום לוויקיפדיה ו.
ברק (אקדח)

|  מידע כללי |
| --- | --- |
 סוג:  אקדח
 תכנון:  התעשייה הצבאית (IMI) ותעשיות נשק לישראל (IWI), שנת 2002
 מדינה מייצרת:  ישראל ישראל
 יצרן:  ישראל תעשיות נשק לישראל (IWI)
 תקופת השימוש:  2002–הווה (כ־22 שנים)
 מחיר ליחידה:  כ-500 דולר / 2,700 ש"ח
 מידע טכני
 קליבר:  מוצע במספר קליברים: 9×19 מ"מ פרבלום  סמית' וסון 40  קולט 0.45 ACP
 פעולה:  חצי-אוטומטי, מופעל רתע, מוצע בפעולה יחידה ופעולה כפולה
 הזנה:  מחסנית חיצונית
 כוונות:  כוונות ברזל + טריטיום 3 נק'
 אורך כולל:  7.5 אינץ' (19 ס"מ)
 אורך קנה:  3.9 אינץ' (9.91 ס"מ)
 משקל ריק:  825 גרם (29.1 אוז)
 
ה-SP-21 ברק הוא אקדח ישראלי תוצרת תעשיות נשק לישראל שפותח ב-2002. זהו אקדח חצי-אוטומטי מופעל רתע שמוצע הן בפעולה כפולה (פעולה בה סחיטת ההדק דורכת את הפטיש שמיד לאחר מכן מכה בנוקר וגורם לירי הכדור, מנגנון זה מאפשר ירי מהיר יותר בשליפה מהירה) והן בפעולה יחידה (בטיחותי יותר). האקדח נועד להגנה עצמית וכנשק אישי לכוחות משטרה.
הברק מוצע במספר קליברים נפוצים, והם:
9×19 מ"מ פרבלום
סמית' וסון 40 (0.40 אינץ')
קולט 45 (0.45 אינץ', ידוע גם כ-0.45 ACP)
הוא בנוי כך שיהיה קל יחסית להחליף בין קליברים.
בירי במטווח הוכיח הברק את עצמו כאקדח מדויק מאוד ואמין ביותר, ופעל ללא תקלות (אף שהירי נעשה באקדח משומש שלא עבר תחזוקה נאותה).
גוף הברק עשוי מפלסטיק בחלקו התחתון ומחומר פולימרי בחלקו העליון ותוכנן בצורה ארגונומית. עם זאת, בשל הרצון שקת האקדח המשמשת גם כבית המחסנית תתאים הן למחסניות רב-כדוריות של 9 מ"מ והן למחסניות של כדורי 0.45, הקת גדולה למדי ולא נוחה לבעלי ידיים קטנות. כמו כן ישנם מספר ליקויים בתכנון שמקשים על תחזוקת האקדח והופכים אותו לפגיע לשברים.
בוקור קלז'אן

| --- | --- |

 לידה:  26 בדצמבר 1904 בוקרשט, רומניה 
 פטירה:  13 בינואר 1975 (בגיל 70) 
 שם לידה:  Iacob Laub-Kranzdorf
 תקופת הפעילות:  מ-1928
 
מדליית זהב שהוענקה לאחיינו של בוקור קלז'אן, עמנואל דרוקמן, מטעם נשיא סין שי ג'ינפינג
בוקור קלז'אן (ברומנית: Bucur Clejan; שמו בלידה: יעקב לאוב-קראנצדורף, Iacob Laub-Kranzdorf;במנדרינית:  Kē Lièrán 柯列然, ‏ 25 בדצמבר 1904 – 13 בינואר 1975) היה רופא עור ופעיל קומוניסט יהודי רומני, ממתנדבי מלחמת האזרחים בספרד בשנת 1937. קרנזדורף פעל בהמשך כרופא צבאי במלחמת העולם השנייה ולאחריה בימי מלחמת האזרחים בסין בין השנים 1939–1949. קלז'אן היה בכיר במערכת הבריאות של רומניה.
תולדות חייו

יעקב לאוב-קראנצדורף, בנם של שרה לאוב-קראנצדורף לבית ברל ושל אליעזר (לייזר) לאוב-קראנצדורף, נולד ב-1904 בבוקרשט שברומניה. הוא היה בן תשיעי למשפחה אשר מנתה שלושה עשר ילדים. אביו היה מוסמך לרבנות ואמו עקרת בית.
תולדות חייו > פעילותו בעת מלחמת האזרחים בספרד

אחיו התגייסו לעזרתו ושילמו עבורו את שכר הלימודים ודמי מחייה בעת שלמד רפואה בעיר מודנה שבאיטליה. הוא שב לרומניה בתום לימודיו ונישא לגיזלה לבית גולדשטיין, (אחותו של פעיל השמאל מקס גולדשטיין). הוא פתח קליניקה פרטית והתמחה ברפואת עור. קראנצדורף ואשתו היו נאמנים לאידאולוגיה הקומוניסטית והערכים המרכזיים שהנחו אותם היו עזרה לנזקקים ולחלכאים ומאבק למען הצדק האבסולוטי. בשנת 1932 הוא הצטרף למפלגה הקומוניסטית של רומניה שפעלה במחתרת. קרנצדורף לא שקט על שמריו ויחד עם קבוצת רופאים נוספים נסע לספרד לקחת חלק במאבק נגד הפשיזם בעת מלחמת האזרחים ועסק שם בהצלת חיי אדם. לצד חבריו הרופאים הוא חצה בחשאי את הרי הפירנאים והגיע לספרד. בספרד חבר לכוחות הרפובליקה שנלחמו נגד הכוחות של פרנסיסקו פרנקו. עבודתו, לצד הרופאים האחרים אשר הגיעו עמו, כללה טיפול בפצועים בשדה הקרב ובבתי חולים, רבים מהם לוחמים. בחודש פברואר 1939, עם ניצחון כוחותיו של פרנקו, עזבו המתנדבים את ספרד והגיעו לצרפת, שם הוכנסו למחנות הסגר.
תולדות חייו > פעילותו כרופא בעת המלחמה בסין 1947-1939

ביוני 1939 בעקבות הטבח היפני בננקינג שבסין הצטרף ד"ר קלז'אן לקבוצת רופאים שמנתה 20 מתנדבים אשר נענו לקריאת ארגונים בריטים ונורווגים למתן עזרה רפואית לסין. מסע המתנדבים בים נמשך כחודש ימים עד הגעתם לסין. לבסוף הם הגיעו להונג קונג שם התקבלו בקבלת פנים לבבית. הם כונו בשם "הרופאים הספרדיים" כיוון שבאו מן החזית האנטי-פשיסטית הספרדית. בסין זכו לקבלת פנים על ידי סונג צ'ינג-לינג אלמנת ד"ר סון יאט סן, מייסד הרפובליקה הסינית ונשיאה הראשון של סין. לאחר שאיגפו בדרכם חלקי מדינה שנכבשו על ידי היפנים, הם הגיעו לגואנגג'ואו, שם התמקמו במרכז הפעילות של הצלב האדום הסיני. רצונם לחבור ליחידות הצבא הקומוניסטי לא התאפשר. על פי המלצת המנהיג הקומוניסטי צ'ו אן לאיי, קלז'אן הוצב ביחידות הצבא הסיני הכללי. הוא טיפל בפצועים וחולים בשדה הקרב וכן באוכלוסייה המקומית, במניעת מגפות ועזרה בהכנת צוות רפואי סיני. בשל מחסור בכוח אדם מיומן ביקש קלז'אן מאשתו גיזלה, אשר הייתה באותה עת ברומניה, לבוא לעזרת העם הסיני. ב-1940 הגיעה גיזלה לסין והצטרפה לבעלה בעבודתו. בשנת 1943 חלו בני הזוג (הוא בפעם השנייה) בקדחת חוזרת אנדמית. גיזלה נפטרה מסיבוכים בלב של מחלה זו. קלז'אן החלים. לימים הקימו הסינים אנדרטה לזכר גיזלה קלז'אן במקום קבורתה המשוער. כשהחלים, המשיך קלז'אן לעבוד בבית חולים ביונאן. באוגוסט 1945, לאחר כניעת יפן, קיבל קלז'אן תואר חבר לשם כבוד של הצלב האדום הסיני. באפריל 1946 החל לעבוד במשרדי אונר"א בדאנגזו כאשר תפקידו היה להעביר ולחלק את כוחות העזר הרפואי, המכשור הרפואי והתרופות לאזורים הנזקקים. במסגרת עבודתו פגש אחות סינית בשם ג'או ג'ינג פו שלימים נודעה בשם נלי קלז'אן. היא עבדה בבית חולים של הצלב האדום ועזרה לקלז'אן בתרגום מסמכים רפואיים. הזוג התאהב ונישא.
תולדות חייו > שובו לרומניה

בסוף שנת 1947 עם סיום פעילות אונר"א בסין, חזר הזוג לשאנגחאי שם נפגשו עם  סונג צ'ינג-לינג אשר הודתה לקלז'אן על פעילותו וכינתה אותו "חבר העם הסיני". בשנת 1948 עזב הזוג את סין וחזר לרומניה, עשר שנים לאחר שעזב קלז'אן את מולדתו. ברומניה כיהן בוקור קלז'אן בתפקידים בכירים במשרד הבריאות והפנים של רומניה ושימש אף סגן שר הבריאות. אשתו עבדה בין השאר כמתורגמנית וכאחראית על הפרוטוקול בעת ביקורים של משלחות מסין ברומניה. בשנת 1972 ביקר קלז'אן בסין יחד עם אשתו.
תולדות חייו > מותו וקבורתו המאוחרת בסין

בוקור קלז'אן נפטר בבוקרשט ב-13 בינואר 1975. גופתו נשרפה לפי צוואתו.
בשנת 1986 באשור השלטונות הסינים, הורשתה אלמנתו, שהתאזרחה ברומניה, לשוב לסין והיא התיישבה בשנגחאי. היא הביאה איתה את אפר גופת בעלה שנקברה מאוחר יותר, בשנת 2008, בפארק המאוזולאום סונג צ'ינג-לינג בשאנגחאי.
לא השאיר ילדים. ג'או ג'ינג פו-נלי קל'זאן נפטרה בשנת 2014 והובאה לקבורה לצד בעלה המנוח.
פרסים ואותות הוקרה

1949 - עיטור "הגנת המולדת" (Apărarea Patriei) של הרפובליקה העממית הרומנית, דרגה ג
1971 - "עיטור העמל" (Ordinul Muncii) דרגה ג של הרפובליקה הסוציאליסטית הרומנית
הנצחה

לאחר מותו ממשלת סין הנציחה את פועלו על ידי בניית אנדרטה לזכרו בשאנגחאי ובמקום פועלו בגויינג הוקמה מצבה ואנדרטה לזכרם של הרופאים שבאו לעזרת העם הסיני. פועלו של בוקור קלז'אן כרופא הונצח בספרים רבים בשפות שונות: סינית, רומנית, אנגלית וגרמנית וכן נכתבו עליו ועל פועלו מאמרים רבים.
בשנת 2014 נערך בשאנגחאי כנס לזכרו במלאת 110 שנה להולדתו. בשנת 2015, קיבל אחיינו עמנואל דרוקמן, יחד עם צאצאי יתר ה"רופאים הספרדים", מדליית זהב מטעם נשיא סין. הטקס היה חלק מחגיגות הניצחון בבייז'ין לציון 70 שנה לתום מלחמת יפן סין.
פועלו של קלז'אן יחד ושל רופאים אחרים מתואר בספר בשם : The International Medical Relief Corps in War time in Wartime China 1937 -1945 שנכתב על ידי Robert Mamlok צאצא של אחד מאותם הרופאים
2017 - ביוני נחנכה במוזיאון להיסטוריה של רומניה התערוכה "זכרונות מסין -דוד יאנקו, בוקור וגיזלה קלז'אן"
הערות שוליים

↑  באתר הגנאלוגי Geni
↑  Liu zengwen
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בוקור קלז'אן".
המצבה על קברו של ד"ר יעקב קרנצדורף בפארק המאוזולאום סונג צ'ינג-לינג בשאנגחאי
ביירוית

בָּיְירוֹיְת (גרמנית: ‏Bayreuthקובץ:Bayreuth.ogg‏Ⓘ‏) היא עיר בצפון מדינת בוואריה בגרמניה.
גאוגרפיה

העיר נמצאת בבוואריה על גדות נהר המיין האדום בעמק בין שווייצריה הפרנקונית והפיכטלגבירגה. היא בירת מחוז פרנקוניה עילית. אוכלוסיית העיר מונה (נכון לשנת 2017) 73,999 נפש.
העיר מפורסמת בראש ובראשונה בשל פסטיבל ביירוית המתקיים בה מדי שנה, ומוקדש בעיקר לביצוע אופרות משל המלחין הגרמני בן המאה ה-19, ריכרד וגנר. בין המבנים החשובים בעיר ניתן למנות את הפסטשפילהאוס, שבו מתקיים הפסטיבל, על "הגבעה הירוקה", ואת בית האופרה של המארקגראף.
היסטוריה

העיר הוקמה בתאריך לא ידוע בימי הביניים: היא מוזכרת לראשונה במסמך מ-1194. במהלך המאה ה-13 הפך היישוב לחלק מממלכתה של שושלת הוהנצולרן. כשחולקה הממלכה, הפכה ביירוית לחלק ממחוז קולמבך. העיר נהרסה במסגרת המלחמות ההוסיטיות ב-1430 וגם לפני כן ידעו תושביה רעב ומגפות מספר פעמים. ב-1602 התפרצה מגפה נוספת וב-1605 וב-1621 נשרפה. עד 1769 שימשה כמושב נסיכות ביירוית. העיר עברה תהליך עיור ותיעוש החל מן המאה ה-18.
בשנות ה-20 של המאה ה-20, כעיר עם נטייה פוליטית ימנית מובהקת, הפכה ביירוית עד מהרה למרכז תרבות נאצי. מנהיגים נאציים ביקרו לעיתים תכופות בפסטיבל וגנר שנערך בעיר, והתכנון העירוני של ביירויות הוכוון ישירות מברלין, בשל העניין המיוחד שגילה היטלר בעיירה ובפסטיבל. היטלר עצמו אהב את המוזיקה של ריכרד וגנר והפך לחבר קרוב של ויניפרד וגנר לאחר שהיא נטלה פיקוד על הפסטיבל. לעיתים קרובות הגיע היטלר לקונצרטים של וגנר באולם הפסטיבלים העירוני.
בליל הבדולח, תחת הדיקטטורה הנאצית, חולל ונבזז בית כנסת של הקהילה היהודית ב-Münzgasse, אך בשל קרבתו לבית האופרה הוא לא נהרס. בתוך המבנה, המשמש כיום את הקהילה היהודית הקטנה בעיר, קיים ליד ארון הקודש לוח זיכרון המנציח את הרדיפה והרצח של יהודים בשואה. בעיר ביירות נרצחו לפחות 145 יהודים בשואה.
במהלך מלחמת העולם השנייה, התבסס בעיירה תת-מחנה של מחנה ריכוז פלוסנבורג, בו נאלצו האסירים להשתתף בניסויים פיזיים עבור ה-V-2. וילנד וגנר, נכדו של המלחין, ריכרד וגנר, היה סגן המנהל האזרחי שם בסוף 1944 ובתחילת אפריל 1945. במתקפת צבא ארצות הברית ב-5, 8 ו-11 באפריל 1945 נהרס כשליש מהעיירה, כולל מבני ציבור רבים, מתקנים תעשייתיים וכ-4500 בתים בתקיפות אוויריות כבדות. כמו כן נהרגו 741 בני אדם. ב-14 באפריל כבש צבא ארצות הברית את העיר.
ערים תאומות

איטליה לה ספציה, ליגוריה, איטליה
ביגלו אירוספייס

| --- | --- |


מתקן חלל מתנפח מתוצרת החברה
 נתונים כלליים
 מייסדים:  רוברט ביגלו 
 תקופת הפעילות:  1999–הווה (כ־25 שנים) 
 מיקום המטה:  צפון לאס וגאס 
 ענפי תעשייה:  תעשייה אווירית 
 מוצרים עיקריים:  BA 330, Genesis I, Genesis II, Sundancer, BA 2100, BEAM 
  
 bigelowaerospace.com
 
ביגלו אירוספייס (באנגלית: Bigelow Aerospace) היא חברת הזנק בתחום טכנולוגיית החלל מלאס וגאס, נבדה, שבארצות הברית. החברה ידועה בפיתוח החלוצי של רכיבי תחנת חלל מתנפחים.
רכיב מתנפח במבנה חללי הוא בעל מעטפת חיצונית גמישה המאפשרת שמירה על קוטר מוגבל בעת השיגור, כדי להתאים את עצמה לרכב השיגור. כאשר הרכיב מגיע לחלל הוא מתנפח כדי לספק מקום עבודה, מגורים, ובידור לאסטרונאוטים שיאיישו אותו. רכיבים מתנפחים פותחו לראשונה בידי נאס"א בתוכנית שכונתה "Transhab". לאחר ביטול התוכנית, נכנסה חברת ביגלו אירוספייס לשלושה הסכמים עם נאס"א שלפיהם ביגלו אירוספייס היא הזכיינית היחידה למסחור מספר טכנולוגיות ניפוח רכיבי חלל שפותחו בנאס"א.
תכנון הרכיב

החברה מתכוונת לפתח משפחת אבות טיפוס ולייצר רכיבי תחנת חלל לרבות ג'נסיס 1, רכיב אב טיפוס בקנה מידה של 1:3 ששוגר ב-12 ביולי 2006 ושוקל 1,360 ק"ג, אורכו 4.4 מטרים וקוטרו 1.6 מטרים. הוא מתרחב לקוטר כמעט כפול כשהגיע למסלול. ג'נסיס 2, בעל ממדים זהים לאלו של ג'נסיס 1, שוגר ב-28 ביוני 2007 אך הוא מכיל מכשירים נוספים לצורכי ניסוי בחלל וכן פריטים שנשלחו בידי אנשים פרטיים. בעתיד מתכוונת החברה לשגר את גלקסי - אב טיפוס בקוטר 45% מהרכיב כפי שייבנה בסופו של דבר, שתוכנן לגשר על פער הפיתוח בין רכיבי ג'נסיס לבין הרכיבים שיאכלסו אסטרונאוטים בסופו של דבר. 
הרכיב המאויש הראשון יכונה "Sundancer" ולבסוף BA 330 יהיה רכיב בקנה מידה מלא שייוצר בייצור המוני וישקול כ-23 טון בתפוסה מלאה. ממדיו יהיו 13.7 מ' לאורך וקוטר של 6.7 מטרים כאשר יורחב למלוא קוטרו. באופן פורמלי יכונה הרכיב BA 330 גם בשם נאוטילוס.
החברה קיבלה חוזה מנאס"א לבניית מודול מתנפח לתחנת החלל הבין-לאומית. מודול BEAM חוב רלתחנת החלל בשנת 2016 לתקופה של שנתיים. לאור ההצלחה תקופת פעילותו הוערכה עד לשנת 2028.
בשנת 2020 החברה הפסיקה את פעילותה.
ביו-פוטוניקה

מכשור ביו-פוטוני
ביו-פוטוניקה הוא תחום טכנולוגי המשלב ביולוגיה ופוטוניקה ועוסק בכל הנושאים הקשורים לאינטראקציה בין גופים ורקמות ביולוגים לבין פוטונים, בהם יצירה, גילוי, שבירה, שינוי של קרינה מביו-מולקולות, תאים, רקמות, אורגניזמים וביו-חומרים.
יישומים

היישומים של ביופוטוניקה הם רבים ומגוונים על אף היותו תחום חדש יחסית. בין היישומים ניתן למצוא:
אבחון רפואי – באמצעות ניצול תכונות אופטיות מסוימות של רקמות, דם, תאי חיידקים או תאי מערכת החיסון
טיפולים אופטיים לא פולשניים או מעט פולשניים.
דימות רפואי – הדמיה אופטית דרך רקמות.
תרפיה פוטו-דינמית.